**PROPOZÍCIE**

# Mládež spieva 2019

**krajská postupová súťaž a prehliadka detských speváckych zborov**

 Na základe plánu krajských podujatí sa uskutoční dňa **10.4.2019** **so začiatkom o 10.00 h krajská prehliadka detských speváckych zborov MLÁDEŽ SPIEVA 2019** **v priestoroch Mestského domu kultúry vo Vranove nad Topľou.**

**Program súťaže:**

Program pozostáva

1. zo súťažnej časti:

– prezentácia súťažného repertoáru detských speváckych zborov;

2. z nesúťažnej časti:

– nesúťažné koncerty hosťujúcich speváckych zborov

- predaj materiálov hudobného fondu

3. zo vzdelávacej časti:

– rozborový a hodnotiaci seminár o súťažných vystúpeniach speváckych zborov

- workshop detských speváckych zborov

### Charakteristika súťaže

Súťaž je určená deťom.

Súťaž nie je tematicky zameraná, ani vymedzená.

Súťaž sa koná **každý druhý rok**, vždy v nepárnych rokoch (v párnych rokoch je súťaž a prehliadka

orientovaná na mládežnícke spevácke zbory).

### Ciele súťaže

**Hlavným cieľom súťaže** je nadobúdanie vedomostí, rozvíjanie zručností a umelecko-odborný rast

kolektívov a jednotlivcov prostredníctvom poznávania, realizácie a prezentácie umeleckej tvorby

v oblasti zborového spevu.

Ďalšími cieľmi sú:

* prezentovať a konfrontovať umeleckú úroveň a výsledky činnosti talentovaných hudobníkov v oblasti zborového spevu na Slovensku;
* umožniť detským speváckym zborom vystupovať pred odborníkmi i širokou verejnosťou;
* vytvárať detským speváckym zborom priestor, kde sa učia svojím spevom vnímať krásu hudby, pestovať a uchovávať si spevnosť, ktorá zároveň vytvára predpoklady na rozšírenie poslucháčskej bázy vážnej hudby a v konečnom dôsledku orientuje mladých spevákov na vyššie kultúrne a duchovné hodnoty;
* upevňovať v mladých ľuďoch pocit spolupatričnosti;

- aktivizovať a motivovať mladých ľudí v snahe zdokonaľovať sa, prekonávať prekážky a klásť si

 náročnejšie ciele;

- usmerniť účastníkov a posúdiť ich hudobnú, interpretačnú a umeleckú úroveň

 speváckeho výkonu;

- vytvárať priestor pre pedagógov hudobnej výchovy a zbormajstrov zborových telies na

 napĺňanie vlastných pedagogicko-výchovných cieľov;

- pozdvihnúť a odborne usmerniť túto oblasť záujmovej umeleckej činnosti, ktorá si

 vyžaduje systematickú prácu s hudobne talentovanými interpretmi v jednotlivých

 regiónoch Slovenska.

### Riadenie súťaže

Vyhlasovateľom a odborným garantom je Národné osvetové centrum z poverenia Ministerstva

kultúry SR a Ministerstva školstva, vedy, výskumu a športu SR.

Organizátormi sú krajské a regionálne osvetové a kultúrne strediská, mestské kultúrne strediská

a ďalšie kultúrne subjekty.

## ŠTRUKTÚRA SÚŤAŽE

### Kolá súťaže

Súťaž má postupový charakter a je **dvojstupňová**:

krajské súťaže a prehliadky;

 celoštátna súťaž a prehliadka.

Základným stupňom súťaže je krajské kolo. Víťazi krajských kôl postupujú do celoštátneho kola.

Súťaž na všetkých stupňoch pozostáva zo súťažných vystúpení, interného hodnotenia poroty,

odborného seminára a môže byť obohatená o tvorivé dielne alebo iné aktivity.

## PODMIENKY PRE SÚŤAŽIACICH

### Prihlasovanie

Na súťaži sa môžu zúčastniť všetky detské spevácke zbory pôsobiace na území Slovenskej

republiky, ktoré spravidla pôsobia na základných umeleckých školách a základných školách.

Do krajského kola súťaže sa **je potrebné prihlásiť** vyplnením elektronického formulára na stránke

**Národného osvetového centra: http://www.nocka.sk/sutaze-a-prehliadky/mladezspieva/,**

**v časti „Chcem sa prihlásiť“.**

### **Súťažné podmienky**

V roku konania postupovej súťaže môžu členovia súťažiacich speváckych zborov dosiahnuť **vek**

**maximálne 17 rokov.**

Maximálny možný počet spevákov v zbore je stanovený na **42 spevákov**.

Minutáž súťažného vystúpenia je **10 – 14 minút** čistej hudby.

Kolektív prechádza všetkými stupňami súťaže **s tým istým súťažným vystúpením**, ktoré uvedie v

základnom stupni súťaže.[[1]](#footnote-1)

Vyhlasovateľ súťaže neurčil pre tento ročník **povinné skladby**.

V prípade postupu do celoštátneho kola odporúčame kolektívom vopred nacvičiť skladby, ktoré

odznejú na slávnostnom záverečnom koncerte (tieto skladby **nie sú** povinnou súčasťou súťažných

vystúpení): **Horičky zelenie** (arr. Z. Mikula) pre detský zbor, **Náš tatíček** (arr. Z. Mikula) pre detský

zbor, **Look at the world** (J. Rutter) pre detský zbor a **Hymn to freedom** (O. Peterson, arr. Z. Mikula)

pre detský zbor.

## POŽIADAVKY NA ORGANIZÁTOROV

###  Krajské súťaže a prehliadky

Uskutočniť najneskôr do **18. apríla 2019**.

Termín krajského kola je potrebné nahlásiť zodpovednému pracovníkovi Národného osvetového

centra najneskôr do 31. 1. 2019.

Protokol o udelení cien a výsledkov a Hodnotiacu správu predsedu poroty zaslať najneskôr do 3

dní po ukončení súťaže zodpovednému pracovníkovi konkrétneho krajského kola a

zodpovednému pracovníkovi Národného osvetového centra.

Zabezpečiť **videozáznam** súťažných vystúpení a dodať jeden exemplár zodpovednému

pracovníkovi Národného osvetového centra **najneskôr** **30 dní** pred termínom konania

celoštátneho kola súťaže.

###  Celoštátna súťaž a prehliadka

Organizátorom je Regionálne kultúrne centrum v Prievidzi a uskutoční sa **29. – 31. mája 2019** v

Prievidzi.

##  HODNOTENIE SÚŤAŽE

###  Poroty

Na objektívne hodnotenie súťažných vystúpení sa zostavujú odborné poroty z aktívnych odborníkov z radov hudobníkov, teoretikov, publicistov a pedagógov odborných škôl a konzervatórií s adekvátnou viacročnou praxou.

Poroty môžu mať **3 až 7 členov**, pričom odporúčaný počet porotcov je kvôli hlasovaniu nepárny.

Vymenovanie porotcov

V odbornej porote **na krajskej úrovni** musí byť **jeden člen vybraný Národným osvetovým centrom**. Ostatných členov krajskej poroty vyberajú regionálne a krajské osvetové strediská, ktoré organizujú krajské kolá súťaže. Pri výbere porotcov sme vychádzali z odporúčaného zoznamu porotcov.

Celoštátnu porotu **vymenuje generálny riaditeľ Národného osvetového centra**.

Člen odbornej poroty na každom stupni súťaže **nesmie byť v konflikte záujmov**, t. j. v porote

nemá pôsobiť porotca, ktorý súťažný kolektív **pripravoval**,ktorý **je vedúcim/dirigentom**

**súťažného kolektívu**, alebo je so súťažiacimi v **blízkom príbuzenskom vzťahu**.

###  Hodnotenie súťaže

Na krajskej úrovni prebieha hodnotenie zaradením všetkých súťažiacich **do zlatého, strieborného**

**a bronzového pásma**, príp. **mimo nich**. A zároveň sa udeľuje **jeden priamy postup** do

celoštátneho kola.

Na celoštátnej úrovni sa udeľujú v tomto ročníku **len špeciálne ocenenia** bez určenia absolútneho

víťaza. V odôvodnených prípadoch môže porota udeliť **špeciálne ceny** aj na krajskom kole, napr.

cenu za interpretáciu diela slovenského skladateľa.

Na **krajskej** úrovni spracúva a odovzdáva organizátorom výsledky súťaže vo forme **hodnotiacej**

**správy**, ktorá obsahuje odbornú analýzu a zdôvodnenie rozhodnutia poroty, **predseda poroty**.

###  Kritériá hodnotenia

intonácia,

rytmus,

výber repertoáru – vhodnosť, zaujímavosť a inšpiratívnosť dramaturgie,

hlasová kultúra – rozvíjanie hlasu, spevácka technika,

výrazová kvalita interpretácie – práca s výrazovými prostriedkami,

dirigentský výkon,

celková umelecká úroveň

## KONTAKT

6.1. V prípade nejasností kontaktujte odbornú pracovníčku Hornozemplínskeho osvetového strediska:

Slavomíra Zengevaldová

Hornozemplínske osvetové stredisko

Sídlisko 1. mája 74

093 01 Vranov nad Topľou

hzos@stonline.sk

0915 942 235

## ZÁVEREČNÉ USTANOVENIA

Propozície nadobúdajú účinnosť podpísaním riaditeľom Hornozemplínskeho osvetového strediska.

Súťaž nie je realizovaná za účelom dosiahnutia zisku.

V dôsledku nesplnenia akýchkoľvek podmienok uvedených v týchto propozíciách nemusí byť súťažný

kolektív prijatý do súťaže, alebo môže byť zo súťaže vyradený.

V prípade, ak je to možné, súťažiaci sú k dispozícii vyhlasovateľovi počas krajského a celoštátneho kola

na sprievodné prezentačné a spoločenské aktivity v mieste konania súťaže i v blízkom okolí.

Deti sú povinné prísť na súťaž v sprievode dospelej osoby (pedagóga, dirigenta, vedúceho súboru,

rodiča alebo inej dospelej osoby), ktorá chráni ich bezpečnosť a rieši ich problémy organizačného, či

sociálneho charakteru.

Súťažiaci prihlásením do súťaže vyhlasuje, že jeho súťažné dielo má vysporiadané všetky práva viažuce

sa k tomuto dielu, najmä autorské práva a nevzťahujú sa na ne práva tretích osôb.

Súťažiaci prihlásením do súťaže udeľuje Hornozemplínskemu osvetovému stredisku vo Vranove nad

Topľou súťaže bezodplatný súhlas na použitie svojho umeleckého výkonu v zmysle príslušných

ustanovení Autorského zákona, a to najmä na vyhotovenie originálu i rozmnoženiny záznamu

umeleckého výkonu, verejný prenos umeleckého výkonu a sprístupňovanie záznamu umeleckého

výkonu verejnosti, za účelom šírenia osvetovej činnosti. Súťažiaci zároveň súhlasí s použitím svojej

podobizne na propagačné účely.

### Prílohy k propozíciám: **Notový materiál odporúčaných skladieb.**

Vo Vranove nad Topľou 15.1.2019

Mgr. Anna Gdovinová v.r.

riaditeľka HZOS Vranov nad Topľou

1. Medzi stupňami súťaže môže kolektív v súťažnom vystúpení robiť úpravy na základe odporúčaní odbornej poroty. [↑](#footnote-ref-1)